**OICAR 2020**

**Aplikacija za iznajmljivanje osobnih  
automobila**

Anton Maurovic  
Filip Besednik

1. **Uvod**

Za temu kolegija odabrana je aplikacija koja će korisnicima omogućavati jednostavno iznajmljivanje vlastitih osobnih vozila. Svaki će korisnik aplikacije imati mogućnost postaviti oglas za vlastito vozilo koje želi iznajmiti, te unajmiti vozilo drugog korisnika na određeno vrijeme.  
Ideja je inspirirana aplikacijama poput AirBnB, koje otvaraju opcije za zaradu kroz mogućnosti koje se nisu prethodno razmatrale, kao u ovom slučaju najam vlastitog vozila u trenucima neuporabe.  
Aplikacija će u prvom ciklusu razvoja biti dostupna samo za odabrane gradove u Republici Hrvatskoj.

1. **Komponente sustava**

Sustav se sastoji od mobilne aplikacije, web aplikacije te baze podataka.  
  
Mobilna aplikacija razvijat će se u jeziku Kotlin. Aplikacija će zahtijevati Android 5.0 (Lollipop) kao minimalnu verziju operacijskog sustava za instalaciju i rad.  
  
Web aplikacija razvijat će se u MVC .NET Framework okruženju. Ispravno renderiranje i rad aplikacije i njenih funkcionalnosti osigurat će se isključivo u slučajevima pregleda kroz pretraživač Google Chrome.  
  
Podaci potrebni za rad aplikacije spremat će se u Microsoft SQL bazu podataka.

1. **Funkcionalnosti aplikacije**

Mobilna i web aplikacija omogućavati će jednake funkcionalnosti sustava kako korisnici ne bi bili uskraćeni ovisno o uređaju kojeg koriste.  
  
Za korištenje određenih funkcionalnosti aplikacije, korisnici će morati biti prijavljeni u vlastiti korisnički račun. Prijava u račun zahtjeva unos e-mail adrese ili korisničkog imena i lozinke koje je korisnik postavio prilikom registracije na aplikaciju. U slučaju da se radi o novom korisniku, morat će prvo izvršiti registraciju kako bi mogao nastaviti s radnjom. Ako je korisnik već registriran i unese ispravne podatke korisničkog računa, tad može nastaviti s korištenjem aplikacije u potpunosti sa svim funkcionalnostima.  
  
Tijekom registracije, korisnika se traži unos jedinstvenog korisničkog imena, ime i prezime korisnika, datum rođenja, lozinku i potvrdu lozinke. U slučaju već iskorištenog korisničkog imena ili neispravnih unesenih podataka, korisnika se obavještava o situaciji te se traži izmjena neispravnih podataka.

Aplikacija omogućava pregled svih aktivnih oglasa na aplikaciji. Oglasi se mogu filtrirati prema gradu i cijeni. Oglasi se isto mogu pretraživati po ključnim riječima (naziv grada, model vozila).  
  
Oglasi se prikazuju u obliku popisa. Odabirom jednog oglasa, otvara se pregled gdje se mogu pronaći dodatne informacije o vozilu, iznajmljivaču, cijeni i ostalim potrebnim detaljima. Na samom pregledu se pokreće proces rezervacije.  
  
Za rezervaciju, potrebno je odabrati datum početka i datum završetka najma. Svi datumi između odabranih moraju biti dostupni, tj. nije moguće unajmiti vozilo ako je jedan ili vise dana od odabranih vozilo već unajmljeno.   
Nakon odabira datuma, slijedi odabir načina plaćanja, te unos potrebnih informacija kako bi se plaćanje izvršilo.  
Zadnji korak je potvrda rezervacije nakon sto se još jednom provjere najbitniji detalji rezervacije. Iznajmljivač dobiva obavijest o novom najmu.  
  
Svaki korisnik, nakon uspješnog i zatvorenog najma vozila, može ocijeniti iznajmljivača ili unajmljivača s ocjenom od 1 do 5. Na profilu korisnika, kao i na oglasima, prikazuje se prosječna ocjena temeljena na sveukupnim ocjenama koje je korisnik dobio od stvaranja računa.

Korisnik ima mogućnost pregledati povijest najmova koje je izvršio preko svojeg računa. Na svom profilu, odvojene su dvije kategorije: povijest iznajmljivanja i povijest unajmljivanja.